Forca - Biquipedia, a enziclopedia libre

# Forca

### De Biquipedia

Dos forcas, Una moderna con pugas de fierro y l'altra de tot fusta.

A forca ye una aina agricola consistent d'un tozuel de fierro, azero u cualsiquiera altro metal enarbrato á ro cabo d'un astil de fusta, en o cualo se troban tres, cuatro o talment encluso zinco pugas bien punxudas, liergas y estreitas, que permiten punxar erba, palla, alfalz o culasiquier altro producto bexetal de cualidat parellana.

Durantes d'a trilla, as forcas gosaban á ser empregadas en l'abentada d'a palla. Isto ye, t'alzar o zerial d'o suelo d'a era e dixar-lo caier suelto, permitiendo asinas que en correr l'aire (ya se miraba que estiés á ixe momento) repliegueba ra palla luén d'o grán, o cualo caieba á ro mesmo puesto per a suya densidat muto més gran.

A forma més tipica t'as forcas antigas ye entierament de fusta, sines d'o tozuel enarbrato d'as autuals. As pugas d'ixas ferramientas yeran á sobent formas naturals d'a branca á partir d'a cuala s'eba feto l'instrumento.

Retrieved from "http://an.wikipedia.org../../../f/o/r/Forca.html"

Categoría: Ainas agricolas

##### Views

- Articlo
- Descusión
- Current revision

##### Rechirar

##### Atras luengas

- Català
- Česky
- Deutsch
- English
- Suomi
- Français
- עברית
- 日本語
- Nedersaksisch
- Nederlands
- ‪Norsk (bokmål)‬
- Polski
- Русский
- Українська